###### Projekts

##### Latvijas Republikas Ministru kabinets

1. 2016.gada \_\_\_.\_\_\_\_\_\_\_ Noteikumi Nr. \_\_\_\_\_
2. Rīgā (prot. Nr. \_\_\_ . §)

**Grozījumi Ministru kabineta 2002. gada 19. februāra noteikumos Nr.68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai”**

Izdoti saskaņā ar likuma

“Par reglamentētām profesijām un

profesionālās kvalifikācijas atzīšanu”

6. panta 2. punktu un 9. panta pirmo daļu

Izdarīt Ministru kabineta 2002. gada 19. februāra noteikumos Nr.68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai” (Latvijas Vēstnesis, 2002, 32.nr.) šādus grozījumus:

1. Aizstāt noteikumu tekstā vārdus “mācību priekšmeti (kursi)” (attiecīgā locījumā) ar vārdiem “studiju kursi” (attiecīgā locījumā).

2. Aizstāt noteikumu tekstā vārdus “mācību priekšmeti” ar vārdiem “studiju kursi”.

3. Aizstāt noteikumu tekstā vārdus “priekšmeti” ar vārdiem “studiju kursi”.

4. Svītrot 4.1. un 4.7.apakšpunktu.

5. Izteikt 7.punktu šādā redakcijā:

„7. Farmaceita izglītība nodrošina profesionālās zināšanas un prasmes, kas dod tiesības veikt šādu farmaceita profesionālās darbības veidu minimumu:

7.1. zāļu formu izgatavošana;
7.2. zāļu ražošana un kontrole;
7.3. zāļu testēšana zāļu testēšanas laboratorijās,
7.4. zāļu uzglabāšana, saglabāšana un izplatīšana zāļu lieltirgotavās;

7.5. drošu, efektīvu un atbilstīgas kvalitātes zāļu piegāde, izgatavošana, kontrole, uzglabāšana, izplatīšana un izsniegšana vispārēja tipa aptiekās;

7.6. drošu, efektīvu un atbilstīgas kvalitātes zāļu izgatavošana, kontrole, uzglabāšana un izplatīšana ārstniecības iestādēs;

7.7. informācijas un konsultāciju sniegšana par zālēm un to pareizu lietošanu;

7.8. ziņošana kompetentajām iestādēm par zāļu lietošanas izraisītajām blakusparādībām;

7.9. individuāls atbalsts pacientiem pašārstēšanās gadījumā;

7.10. atbalsts vietējiem vai valsts sabiedrības veselību veicinošiem pasākumiem.”

6. Aizstāt 8.1.apakšpunktā vārdus “cilvēka anatomiju, fizioloģiju” ar vārdiem “cilvēka ķermeni, fizioloģiskām funkcijām”.

7. Svītrot 8.4.apakšpunktu.

8. Izteikt 8.5.apakšpunktu šādā redakcijā:

“8.5. zināšanas un prasmes ārstniecības personu praktiskā izglītošanā un sadarbības ar veselības aprūpes sistēmā nodarbinātajiem pieredzi;”.

9. Papildināt noteikumus ar 8.6.apakšpunktu šādā redakcijā:

“8.6. šādas kompetences:

8.6.1. patstāvīgi diagnosticēt, kad ir nepieciešama pacientu aprūpe, to plānot, organizēt un īstenot;

8.6.2. komunicēt un sadarboties savas profesionālās jomas ietvaros ar citu veselības aprūpes nozares profesiju pārstāvjiem, tajā skaitā iesaistīties viņu praktiskajā apmācībā;

8.6.3. personām, ģimenēm un sabiedrības grupām palīdzēt ievērot veselīgu dzīvesveidu un rūpēties par veselību;

8.6.4. patstāvīgi veikt neatliekamus dzīvības glābšanas pasākumus, kā arī atbilstoši rīkoties krīžu un katastrofu gadījumos;

8.6.5. konsultēt un atbalstīt personas, kam nepieciešama aprūpe, un šo personu aprūpētājus;

8.6.6. patstāvīgi nodrošināt pacientu aprūpi un novērtēt tās kvalitāti;

8.6.7. analizēt pacientu aprūpes kvalitāti, lai uzlabotu savu profesionālo darbību.”

10. Izteikt 9.punktu šādā redakcijā:

“9. Māsu teorētiskā izglītība ir izglītības procesa daļa, kurā izglītojamie apgūst šo noteikumu 8.punktā noteiktās zināšanas, prasmes un kompetences.”

11. Aizstāt 10.punktā vārdus “zināšanām un prasmēm” ar vārdiem “zināšanām, prasmēm un kompetencēm”.

12. Izteikt 11.1.3.4.apakšpunktu šādā redakcijā:

“11.1.3.4. mātes un jaundzimušā aprūpe;”.

13. Izteikt 11.2.6.2.apakšpunktu šādā redakcijā:

“11.2.6.2. veselības izglītība un pratība;”.

14. Izteikt 11.3.4.apakšpunktu šādā redakcijā:

“11.3.4. pedagoģijas pamati;”.

15. Izteikt 11.4.4.apakšpunktu šādā redakcijā:

“11.4.4. mātes un jaundzimušā aprūpe;”.

16. Izteikt 12.punktu šādā redakcijā:

“12. Augstākās izglītības studiju programmas, kas ļauj iegūt māsas piektā līmeņa profesionālo kvalifikāciju, ietver šo noteikumu [8. punktā](http://m.likumi.lv/doc.php?id=59364#p8) noteikto zināšanu, prasmju un kompetenču apgūšanu, kā arī klīniskās prakses iegūšanu šo noteikumu 11.4. apakšpunktā minētajās darbības jomās.”

17. Izteikt 13.1.apakšpunktu šādā redakcijā:

„13.1. detalizētas zināšanas tajās zinātņu nozarēs, kuras ir vecmātes profesionālās darbības pamatā, it īpaši dzemdniecībā un ginekoloģijā;”

18. Izteikt 13.3. un 13.4.apakšpunktu šādā redakcijā:

“13.3. zināšanas par sievietes un jaundzimušā bioloģiskajām funkcijām, anatomiju un fizioloģiju, farmakoloģiju dzemdniecībā un jaundzimušo aprūpē, kā arī par fiziskās un sociālās vides ietekmi uz cilvēka veselības stāvokli un uzvedību;

13.4. klīnisko pieredzi vecmātes profesijā, kas normāli noritošas grūtniecības gadījumā vecmātei ļauj patstāvīgi sniegt pirmsdzemdību un dzemdību aprūpi, novērtēt dzemdību norises gaitu, pieņemt dzemdības ārstniecības iestādēs, veikt pēcdzemdību aprūpi, nepieciešamības gadījumā veikt jaundzimušā reanimācijas pasākumus līdz atbilstošās kvalifikācijas ārsta ierašanās brīdim;”.

19. Papildināt 14.1.6.apakšpunktu aiz vārda “izglītība” ar vārdiem “un pratība”.

20. Papildināt 14.1.7.apakšpunktu aiz vārda “dietoloģija” ar vārdiem “barošana un zīdīšana”.

21. Izteikt 14.2.3. un 14.2.4.apakšpunktu šādā redakcijā:

“14.2.3. ginekoloģija, patoloģiskā dzemdniecība;

14.2.4. vecāku sagatavošana bērna dzimšanai, aprūpei un vecāku funkcijām, tajā skaitā, psiholoģiskie aspekti;”.

22. Svītrot 14.2.5.apakšpunktu.

23. Aizstāt 14.2.6.apakšpunktā vārdu “aparatūras” ar vārdu “aprīkojuma”.

24. 13

Papildināt noteikumus ar informatīvu atsauci uz Eiropas Savienības direktīvu šādā redakcijā:

“**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2013.gada 20.novembra Direktīvas Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu).”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietnieks -

Nodrošinājuma un finanšu departamenta direktors,

valsts sekretāra pienākumu izpildītājs E.Martinsons

30.03.2016.

741

I. Stūre, 67047899

Politikas iniciatīvu un attīstības departamenta vecākā eksperte

Inese.Sture@izm.gov.lv